**Bod č.14.11**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

**Žiadosť o uzatvorenie nájomnej zmluvy na pozemok parcelu reg. „C“KN č. 294/31 v k.ú. Stupava pod stavbou garáže**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – p. Líšková, Líška

 4. výpis z LV č. 3694

 5. čiastočný výpis z LV č. 4551

 6. informatívna kópia z mapy

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** uzatvorenie nájomnej zmluvy na pozemok parcelu reg. „C“KN č. 294/31, druh pozemku zastavané plochy a nádvoria vo výmere 20 m2 v k. ú. Stupava so žiadateľmi – Darina Líšková a Dušan Líška, vlastníkmi garáže so súp.č. 7455 zapísanej na LV 3694 za cenu 1,00 €/m2/rok ako prípad hodný osobitného zreteľa v súlade s ustanovením § 9a ods.9, písm. c) zákona č. 138/1991 Z.z. o majetku obcí v znení neskorších predpisov. Pozemok sa nachádza pod stavbou garáže so súp.
č. 7455 vo vlastníctve žiadateľov.

**Dôvodová správa**

Na Mestský úrad Stupava bola dňa 24.05.2017 doručená žiadosť p. Karola Bugyíka o zrušenie nájomnej zmluvy na pozemok parcelu reg. „C“KN č. 294/31, druh pozemku zastavané plochy a nádvoria vo výmere 20 m2 v k. ú. Stupava a žiadosť p. Dariny Líškovej a manžela Dušana Líšku o uzatvorenie nájomnej zmluvy na pozemok parcelu reg. „C“KN č. 294/31,druh pozemku zastavané plochy a nádvoria vo výmere 20 m2  v k.ú. Stupava z dôvodu, že nadobudli vlastníctvo stavby garáže so súp. č. 7455 postavenej na uvedenom pozemku. Vlastníctvo k stavbe garáže je evidované na LV
č. 3694 pre k.ú. Stupava na Ing. Dušana Líšku a Darinu Líškovú.

 Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá Uznesením 033.04.09.2017.KMaLP **odporučila MsZ schváliť** uzatvorenie nájomnej zmluvy na pozemok pod garážou.

 Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ materiál schváliť.**

 **Mestské zastupiteľstvo v Stupave** na svojom zasadnutí dňa 21.09.2017 **Uznesením
č. 212/2017 vyhlásilo pozemok** parcelu reg. „C“KN č. 294/31, druh pozemku zastavané plochy a nádvoria vo výmere 20 m2 , v k. ú. Stupava **za prebytočný majetok** a **Uznesením č. 213/2017 schválilo zámer prenajať pozemok** parcelu reg. „C“KN 294/31, druh pozemku zastavané plochy a nádvoria vo výmere 20 m2 , v k. ú. Stupava žiadateľom Darine Líškovej a Dušanovi Líškovi v súlade s ustanovením § 9a ods.9, písm. c) zákona č. 138/1991 Z.z. o majetku obcí v znení neskorších predpisov za cenu 1,00 €/ m2/rok.

 Zámer prenajať majetok ako prípad hodný osobitného zreteľa v zmysle § 9a ods.9, písm. c) zákona č. 138/1991 Z.z. o majetku obcí v znení neskorších predpisov bol zverejnený dňa 6.10.2017 na webovej stránke a úradnej tabuli mesta Stupava.

 Mestská rada dňa 30.10.2017 materiál neprerokovala z dôvodu, že **nebola uznášaniaschopná**.